## **Sobotni program Križnikovega festivala**

## **Sobota, 4.9., ob 10.00, Trojane, Igrišče pri gasilskem domu**

#### **Križnik na Trojanah**

Boštjan Gorenc – Pižama pripravlja izbor avtorskih pravljic, ki jih bo napletal s pomočjo glasbenika Srečka Meha, mojstra violinskih strun in še marsičesa. Duo Vroča župa pa prinaša kombinacijo svojih pripovedovalskih uspešnic in novih še ne slišanih zgodb.

## **Sobota, 4.9., od 13.00 do 17.30, Motnik park Pod lipami**

#### **Sobotno pravljično popoldne**

Otroci se bodo skupaj s starši od 13. ure dalje lahko igrali in ustvarjali v parku Pod lipami, prebirali knjige v knjižnici pod krošnjami, se sprehodili po čutni poti, si ogledali plesno predstavo in predvsem uživali v družbi rastlin in pravljic. Vsi mladi raziskovalci se bodo lahko odpravili na skrivnosti polno Gozdno pot. V popoldanskih urah boste lahko v prijetni senci lip prisluhnili pravljicam, ki bodo pospremile podelitev priznanj likovnega natečaja **Podobe Križnikovih pravljic.**

Podelitev vodi Luka Korenčič. O triglavskih rožah, čudežni praproti, žitu in drugih čudežnih rastlinah pripovedujejo Anže Slana, Katja Puntar in Lana Bučevec. Rose in Marjeta Cveta pa bosta predstavili Krog v kvadratnem mestu (Globus Histericus).

## **Sobota, 4.9., ob 18.00, Motnik, park Pod lipami**

**Čudežne rastline:** domačini pripovedujejo pravljice o rastlinah in njihovi čudežni moči.

Vodi in pripoveduje: Vlasta Mlakar. Pripovedujejo: Božo Zupančič, Jože Keršič, Špela Regulj, Majda Zupančič, Matevž Cene, Marjan Semprimožnik in Petra Zupančič.